Assemres ugar n yiwet n tutlayt deg tmurt n Lezzayer yurez ɣer umezruy-is d tezrirt n tutlayin n tɣermiwin i d- iɛeddan ɣef tmurt, ɣef ugdud anaṣli n tmurt d tutlayt-nsen. Am tefransist d teɛrabt, war ma nettu tarakalt 4 n tmurt i yellan d sseba n unermis5 n tutlayt tanaṣlit n tmurt d tutlayin - nniḍen. Imi agdud war cek ad yebɣu ad yessemres tutlayin- nniḍen war tutlayt - is, ladɣa ma yella d tutlayin n umhaz yerna sɛant azal deg umaḍal. Ihi, ɣef wannect i nezmer ad d- nini tagnit tasnilessmettit deg tmurt n Lezzayer d tin n tegtutlayt; taɛrabt tamazdayt (taklasikit) / taɛrabt tantalant /tamaziɣt d tentiliwin-is / tafranist.